Onsdag formiddag slog flere betjente til og anholdt tre personer på et hotel i Himmerland. De tre mænd er mistænkt for at have opsat elektronisk udstyr på mindst en tankstation, som kan aflure kortoplysninger og pinkoder så tyvene senere kunne misbruge oplysningerne. De tre mænd er henholdsvis 28, 36 og 36 år gamle og er alle rumænske statsborgere. Anholdelserne forløb udramatisk og er resultatet af en kort, men intensiv efterforskning ledet af Den Mobile Tyveri Gruppe, der har til opgave at bekæmpe den kriminalitet, som ofte begås af omrejsende kriminelle. Politiet ransagede samtidig med anholdelserne de tre mænds ejendele og fandt udstyr, der kan bruges til at at aflure pinkoder og kortoplysninger. De tre mænd fremstillies i grundlovsforhør torsdag og politiet forventer, at det kommer til at ske for lukkede døre.

Referat:
I en større sag om databedrageri har Nordjyllands Politi anholdt tre udenlandske personer.